TACLOBAN CITY- Nagpaabot na hin bulig an gobyerno pinaagi han buhatan han Department of Social Welfare and Development (DSWD) ha pamilya han mga namatay durante han natabo nga sunog ha tent city diin pito han mga myembro han Pamilya Ocenar an binawian hin kinabuhi.
Dyes Mil pesos an gin paabot nga financial assistance ha DSWD tatay han mga biktima nga hi Renante Ocenar agud magamit han pagpalubong han mga biktima, labot pa han usa ka sako nga bugas mga relief goods ngan 5 mil pesos nga nauna na nga hinabang han buhatan.
Nagpasalamat naman hi Renante ha mga nagbulig ha ira, ngan ha nauna na nga interview han bombo news team in gin pahayag hini nga mabalik na dawla hiya pagtrabaho ha Samar kahuman la hit lubong diin didto ini nag uukoy.
Nabaruan pa nga myembro an pamilya Ocenar hanPantawid Pamilyang Pilipino Program han DSWD.
Nakatalwas an pamilya han Bagyong Yolanda pero waray na makatalwas pa an mga ini ha sunog nga kon diin ha imbestigasyon han mga otoridad in na Sufocate an pito nga mga myembro han pamilya han sunog nga umigo han tent nga gin uukyan han mga ini.
war_Latn war_Latn war_Latn ceb_Latn war_Latn